L 232/42
DA
Den Europæiske Unions Tidende
7.9.2022
associeringsudvalget med henblik på undersøgelse.
Hvis associeringsudvalget ikke inden for 90 dage efter henvisningen af sagen vedtager en afgørelse, der sætter en stopper for sådan væsentlig skade eller trussel herom eller for sådanne alvorlige forstyrrelser, eller hvis der er ikke er fundet en anden tilfredsstillende løsning, suspenderes anvendelsen af dette tillæg med hensyn til det pågældende produkt, indtil associeringsudvalget vedtager en afgørelse om, at de er afsluttet, eller indtil parterne har fundet en tilfredsstillende løsning og har underrettet associeringsudvalget herom.
G. Ikrafttræden og anvendelse 12.
Dette tillæg finder anvendelse fra anvendelsesdatoen for den afgørelse truffet af associeringsrådet, hvortil det er knyttet som bilag, og indtil den 31. december 2030.
Artikel 2 Liste over produkter og krævede bearbejdninger eller forarbejdninger Listen over produkter, som dette tillæg finder anvendelse på, og over de regler for bearbejdninger eller forarbejdninger, der kan anvendes som et alternativ til de regler, der er opført i bilag II til tillæg I til PEM-konventionen, er opført nedenfor.
Bilag II til tillæg I til PEM-konventionen, der indeholder de indledende noter til listen i bilag II til tillæg I til PEMkonventionen, finder tilsvarende anvendelse på listen nedenfor, dog med følgende ændringer: I note 5.2 tilføjes i andet afsnit følgende basismaterialer: »—
glasfibre
—
metalfibre.«
Note 7.3 affattes således: »For position ex 2707 og 2713 giver simple behandlinger, såsom rensning, klaring, udblødning, udskilning af vand, filtrering, farvning, mærkning, opnåelse af et givet svovlindhold ved blanding af produkter med forskelligt svovlindhold og alle kombinationer af disse behandlinger eller lignende behandlinger, ikke oprindelsesstatus.«